De Melocactis generatim. Anatomia et physiologia. 
119 
intimi ramulos alternos emittunt (cf. Fig.3. ej. Apex ob cellulas 
globosas diaphanas incolores aliquomodo liberas erosus videtur. Ex- 
terna petala, praecedentibus longiora et angustiora, similem tamen ner- 
vorum distributionem monstrant (cf. Fig. citat.). In sepalis maiori- 
bus tres tantum fasciculos inveni, qui tribus internis petalorum ana- 
logi videntur. 
Styli canalis in ovarii cavitatem transit. Hoc transverse se- 
ctum constat e crasso pericarpio, e cellulis minutis sexangularibus 
conflato, interpositis, inprimis in ambitu, plurimis vasorum fasciculis. 
Funiculi umbilicales horizontaliter ex endopleura prodeunt (cf. Tab. 
nostr. II. Kg.l. e). 
Ovulum florescentiae tempore examinavi. 250*'=® auctum, extus 
marginem hyalinum ex cellulis albidis valde diaphanis compositum 
offert et intus obscuriorem nucleum luteo -viridescentem. Integu- 
mentum illud nuclei omnino simplex videtur, nec tamen nego in 
iunioribus ovulis plura integumenta conspici posse. Solummodo ex- 
timum eius cellularum stratum paullo compactius est. Priminam 
et secundinam itaque adcurate distinctas non vidi. Per funiculum 
umbilicalem e cellulis hyalinis quadratis conflatum fasciculus vascula- 
ris transit, ad nucleum finitus, et alius multo tenuior supra nucleum 
subito prope cellulam minus perspicuam terminatus, quem tubum 
pollinicum crederem in saccum amnioticum transeuntem. Reliqua e 
figura adiecta intelligantur (cf. Tab. II. Fig.5. /). Singularis testae 
structura est, cuius facies externa rugosa est, rugis regulariter fere et 
spiraliter decurrentibus. 
Foecun datio ante floris explicationem obtinere videtur, cum 
stigmata antheras longe superent, et flores erectum situm teneant. 
Stylus itaque verisimillime paullo ante explicationem in altitudinem 
excrescens, per antherarum gregem transit, uti in plurimis aliis plan- 
